PMIndiaData/PMIndiaSum huggingface dataset:
দৃষ্টিহীনদের উপযোগী মুদ্রার নতুন সিরিজ প্রকাশ করলেনপ্রধানমন্ত্রী

প্রধানমন্ত্রী শ্রী নরেন্দ্র মোদী আজ (৭ মার্চ) নতুন দিল্লির ৭ লোককল্যাণ মার্গে এক অনুষ্ঠানে দৃষ্টিহীনদের উপযোগী মুদ্রার নতুন সিরিজ প্রকাশ করেছেন। নতুন সিরিজের অঙ্গ হিসেবে যে মুদ্রাগুলি আজ প্রকাশ করা হয়েছে, সেগুলি হল – ১ টাকা, ২ টাকা, ৫ টাকা, ১০ টাকা ও ২০ টাকার মুদ্রা। এই অনুষ্ঠানে দৃষ্টিহীন শিশুদের বিশেষ আমন্ত্রণ জানানো হয়েছিল। দৃষ্টিহীন শিশুদের আপ্যায়ন করে প্রধানমন্ত্রী সন্তোষ প্রকাশ করেন এবং এদের সঙ্গে মতবিনিময়ের সুযোগ পাওয়ায় তাদের ধন্যবাদ দেন। নতুন সিরিজের এই মুদ্রাগুলি প্রকাশ করে প্রধানমন্ত্রী বলেন যে, কেন্দ্রীয় সরকার লাইনের শেষ প্রান্তে দাঁড়িয়ে থাকা মানুষের কাছে পৌঁছনোর লক্ষ্যে কাজ করে চলেছে। এই লক্ষ্যকে সামনে রেখেই এবং দৃষ্টিহীনদের বিষয়টিতে গুরুত্ব দিয়ে আজ নতুন সিরিজের এই মুদ্রাগুলি প্রকাশ করা হয়েছে। প্রধানমন্ত্রী বলেন, পৃথক বৈশিষ্ট্যসম্পন্ন বিভিন্ন অর্থ মূল্যের নতুন এই মুদ্রাগুলি দৃষ্টিহীনদের বিশেষভাবে উপকারে আসবে। দৃষ্টিহীন মানুষেরা এই মুদ্রাগুলির ফলে উপকৃত হবেন এবং তাঁদের মধ্যে আত্মবিশ্বাস বাড়বে। দিব্যাঙ্গদের কল্যাণে কেন্দ্রীয় সরকারের বিভিন্ন উদ্যোগের কথা উল্লেখ করে শ্রী মোদী বলেন যে, গৃহীত প্রতিটি প্রয়াসকে দিব্যাঙ্গ-বান্ধব করে তুলতে সরকার যথেষ্ট সংবেদনশীল। শ্রী মোদী এই মুদ্রাগুলির নকশা রচনার জন্য জাতীয় নকশা প্রণয়ন প্রতিষ্ঠান, সিকিউরিটি প্রিন্টিং অ্যান্ড মিন্টিং কর্পোরেশন অফ ইন্ডিয়া লিমিটেড এবং অর্থ মন্ত্রককে ধন্যবাদ দেন। দৃষ্টিহীন শিশুদের সঙ্গে আলাপচারিতায় প্রধানমন্ত্রী তাদের ধন্যবাদ দিয়ে বলেন, বিশেষভাবে সক্ষম মানুষের স্বার্থের কথা ভেবেই নতুন সিরিজের এই মুদ্রাগুলি চালু করা হচ্ছে। নতুন এই মুদ্রাগুলি বাজারে আসার ফলে তাদের দৈনন্দিন জীবনযাপন আরও সহজ হবে। দৃষ্টিহীন মানুষরা যাতে সহজেই নতুন সিরিজের এই মুদ্রাগুলি ব্যবহার করতে পারে, তার জন্য একাধিক বিশেষ বৈশিষ্ট্যসম্পন্ন দিক এতে সামিল করা হয়েছে। নতুন এই মুদ্রাগুলির আকার ও ওজন বাড়ানো হয়েছে। ২০ টাকার মুদ্রাটিতে কোন খাঁজ ছাড়াই ১২টি পল থাকবে। বাকি মুদ্রাগুলি গোলাকার আকৃতির। এই উপলক্ষে কেন্দ্রীয় অর্থমন্ত্রী শ্রী অরুণ জেটলি, বিভাগীয় প্রতিমন্ত্রী শ্রী পন রাধাকৃষ্ণন প্রমুখ উপস্থিত ছিলেন। /
কেন্দ্রীয় মন্ত্রিসভা ২০১৯-এর জাতীয় হোমিওপ্যাথি কমিশন বিল সংশোধনের প্রস্তাব অনুমোদন করল

প্রধানমন্ত্রী শ্রী নরেন্দ্র মোদীর পৌরহিত্যে নতুন দিল্লিতে আজ কেন্দ্রীয় মন্ত্রিসভার বৈঠকে ১৯৭৩-এর হোমিওপ্যাথি সেন্ট্রাল কাউন্সিল আইনে সংশোধনের জন্য ২০১৯-এর জাতীয় হোমিওপ্যাথি কমিশন বিলে সংশোধনের প্রস্তাব অনুমোদন করেছে। বর্তমানে জাতীয় হোমিওপ্যাথি কমিশন বিল রাজ্যসভার অনুমোদনের অপেক্ষায় রয়েছে। প্রস্তাবিত এই সংশোধনের ফলে হোমিওপ্যাথি শিক্ষার ক্ষেত্রে প্রয়োজনীয় নিয়ন্ত্রণমূলক সংস্কার সুনিশ্চিত হবে। সেইসঙ্গে, সাধারণ মানুষের স্বার্থের বিষয়টিকে সুরক্ষিত রাখতে আরও দায়বদ্ধতা ও স্বচ্ছতা নিয়ে আসা যাবে। দেশের সমস্ত প্রান্তে সুলভে স্বাস্থ্য পরিষেবা পৌঁছে দেওয়ার ক্ষেত্রেও এই কমিশন কাজ করবে। হোমিওপ্যাথি চিকিৎসা ও চিকিৎসা পদ্ধতির ক্ষেত্রে নিয়ন্ত্রণের লক্ষ্যে একটি কেন্দ্রীয় হোমিওপ্যাথি পর্ষদ গঠনের জন্য ১৯৭৩-এর হোমিওপ্যাথি সেন্ট্রাল কাউন্সিল আইন বলবৎ করা হয়। ১৯৫৬-র ভারতীয় মেডিকেল কাউন্সিল আইনের ধাঁচে এই আইন তৈরি করা হয়। বিগত কিছু সময় ধরে কেন্দ্রীয় হোমিওপ্যাথি কাউন্সিলের কাজকর্মে বিভিন্ন বাধা-বিপত্তি লক্ষ্য করা গেছে। এর ফলে, হোমিওপ্যাথি চিকিৎসার পাশাপাশি, গুণগতমানের পরিষেবা পৌঁছে দেওয়ার প্রয়াস বিঘ্নিত হয়েছে। স্বাভাবিকভাবেই এই বাধা-বিপত্তি দূর করার লক্ষ্যে ২০১৯-এর জাতীয় হোমিওপ্যাথি কমিশন বিলে সংশোধনের প্রস্তাব করা হয়।
উত্তরপ্রদেশেরেল দুর্ঘটনায় নিহতদের নিকটাত্মীয়কে ২ লক্ষ এবং আহত যাত্রীদের ৫০ হাজার টাকা করেএককালীন সহায়তা মঞ্জুর প্রধানমন্ত্রীর

উত্তরপ্রদেশেররেল দুর্ঘটনায় নিহত যাত্রীদের নিকটাত্মীয়দের ২ লক্ষ টাকা করে এককালীন ত্রাণ সহায়তাদেওয়ার কথা ঘোষণা করেছেন প্রধানমন্ত্রী শ্রী নরেন্দ্র মোদী। ঘটনায় আহতদেরপ্রত্যেককে দেওয়া হবে ৫০ হাজার টাকা করে। প্রধানমন্ত্রীর জাতীয় ত্রাণ তহবিল থেকেএককালীন সহায়তাবাবদ এই অর্থ দেওয়া হবে।
রেশমগুটিও রেশমশিল্পের ক্ষেত্রে সহযোগিতামূলক গবেষণার জন্য ভারত ও জাপানের মধ্যেস্বাক্ষরিত মউ সম্পর্কে অবহিত হলো কেন্দ্রীয় মন্ত্রিসভা

নয়া দিল্লি: ১২সেপ্টেম্বর: প্রধানমন্ত্রী শ্রী নরেন্দ্র মোদির পৌরহিত্যে কেন্দ্রীয় মন্ত্রিসভা মঙ্গলবার রেশমগুটি ও রেশমশিল্পের ক্ষেত্রে সহযোগিতামূলক গবেষণার জন্যভারতের কেন্দ্রীয় রেশম পর্ষদ (সি.এস.বি.) এবং জাপানের ন্যাশনাল ইনস্টিটিউট অফঅ্যাগ্রোবায়োলজিক্যাল সায়েন্স (এন.আই.এ.এস.) এর মধ্যে স্বাক্ষরিত সমঝোতা স্মারক (মউ)সম্পর্কে অবহিত হলো| এইমউ গত ২০১৬ সালের ১১ নভেম্বর সি.এস.বি. এবং এন.আই.এ.এস.-এর মধ্যে স্বাক্ষরিতহয়েছে| যার উদ্দেশ্য হচ্ছে, ভারতীয় ক্রান্তীয় পরিবেশের জন্য উপযুক্ত উন্নতবাইভোল্টিন সংকর প্রজাতির গুটিপোকার জন্য সহযোগিতামূলক গবেষণা করা| এই মউবৈজ্ঞানিক ও প্রযুক্তিগত প্রকৃতির| এর মধ্য দিয়ে উন্নত বাইভোল্টিন সংকর প্রজাতিরগুটিপোকার মাধ্যমে ভারতের রেশমচাষ শিল্পের উত্পাদন ক্ষমতা ও গুণমানের উন্নয়ন হবেএবং এর ফলে রেশম ও রেশমজাত পণ্যের রফতানি বৃদ্ধি পাবে| এটাআশা করা যাচ্ছে যে, এই মউ-এর ফলে ভারতের বস্ত্র ও পোশাক শিল্প বিশ্বমানের রেশম ওরেশমজাত পণ্য উত্পাদন করতে পারবে| গুণমান ও উত্পাদনের এই উন্নতি শেষ পর্যন্ত রেশমপণ্যের রফতানি বৃদ্ধি করবে|
পণ্ডিত ধর্মশীল চতুর্বেদীর মৃত্যুতে প্রধানমন্ত্রীর শোকবার্তা

বিশিষ্ট চিন্তাবিদ,লেখক ও সাংবাদিক পণ্ডিত ধর্মশীল চতুর্বেদীর মৃত্যুতে শোক প্রকাশ করেছেনপ্রধানমন্ত্রী। এক বার্তায় তিনি বলেছেন : “আমি কাশী থেকে এইসংবাদ পেলাম। বিশিষ্ট চিন্তাবিদ, লেখক ও সাংবাদিক পণ্ডিত ধর্মশীল চতুর্বেদী চলেগেলেন। আমি শোকাহত। পণ্ডিত ধর্মশীলচতুর্বেদীর তীক্ষ্ণ লেখনী, শ্লেষ ও হাস্যরস অগণিত পাঠক সাধারণকে মুগ্ধ করেছিল।তাঁর এই চলে যাওয়া বিশেষভাবে অনুভূত হবে।” /
ইসলামিক প্রজাতন্ত্রিক ইরানের চাবাহার বন্দর উন্নয়নে ১৫০ মিলিয়ন মার্কিন ডলার ঋণের জন্য অনুমোদন দিয়েছে কেন্দ্রীয় মন্ত্রিসভা

প্রধানমন্ত্রী শ্রী নরেন্দ্র মোদির পৌরহিত্যে কেন্দ্রীয় মন্ত্রিসভা বুধবার ইরানেরচাবাহারবন্দর উন্নয়নের লক্ষ্যে ‘এক্সিম’ব্যাঙ্কের ১৫০ মিলিয়ন মার্কিন ডলার ঋণের সংস্থান ও ব্যবহারের জন্য জাহাজ মন্ত্রকের প্রস্তাবে অনুমোদন দিয়েছে। ছাবহারবন্দর ইরানে পারস্য উপসাগরের পাশে অবস্থিত এবং এই বন্দর এই অঞ্চলে সমুদ্রপথে বাণিজ্য সম্প্রসারণে সাহায্য করবে। মে ৬,২০১৫ সালে জাহাজ, সড়ক পরিবহন ও মহাসড়ক মন্ত্রী শ্রী নীতিন গড়করি এবং ইরানের জাহাজ মন্ত্রী, ভারত ও ইরানের মধ্যে একটি ‘মউ’-এ সাক্ষর করেন। এই মউ অনুযায়ী, চাবাহারবন্দরের ফেজ-ওয়ান-এ দু’টি বার্থকে যান্ত্রিক দিক দিয়ে সজ্জিত করা ও পরিচালনা করতে ভারতকে ৭৫.২১ মিলিয়ন মার্কিন ডলারের মূলধন বিনিয়োগ করতে হবে এবং ১০ বছরের লিজের ভিত্তিতে ২২.৯৫ মিলিয়ন মার্কিন ডলার বার্ষিক মাশুল বাবদ খরচ করতে হবে। কেন্দ্রীয় মন্ত্রিসভা অর্থ মন্ত্রক,বিদেশ বিষয়ক এবং জাহাজ মন্ত্রককেইরানের সঙ্গে চুক্তি চূড়ান্ত করতে এবং প্রকল্পটি রূপায়ন সংশ্লিষ্ট বিভিন্ন বিষয়সমূহ সমাধানের অধিকার দিয়েছে। এছাড়াও কেন্দ্রীয় মন্ত্রিসভা ‘ছাবহারবন্দর উন্নয়ন প্রকল্প’ রূপায়নের জন্য এবং সংশ্লিষ্ট কাজকর্ম রূপায়নেইরানে একটি কোম্পানি গঠন করার জন্য জাহাজ মন্ত্রককে অধিকারদিয়েছে।
ভারতের প্রথম প্রধানমন্ত্রী পন্ডিত জওহরলাল নেহরুকে তাঁর জন্মবার্ষিকীতে শ্রদ্ধা জানালেন প্রধানমন্ত্রী

প্রধানমন্ত্রী শ্রী নরেন্দ্র মোদী ভারতের প্রথম প্রধানমন্ত্রী পন্ডিত জওহরলাল নেহরুর জন্মবার্ষিকীতে তাঁর প্রতি শ্রদ্ধা জানিয়েছেন। এক বার্তায় প্রধানমন্ত্রী বলেছেন- “আমাদের প্রথম প্রধানমন্ত্রী পন্ডিত জওহরলাল নেহরুকে তাঁর জন্মবার্ষিকীতে স্মরণ করছি। স্বাধীনতা সংগ্রামে তার ভূমিকা এবং প্রধানমন্ত্রী হিসাবে তাঁর মেয়াদকালে আমরা তাঁর অবদানকেও স্মরণ করি।” /
মেঘালয়ের প্রাক্তন রাজ্যপাল শ্রী এম এম জেকব-এর প্রয়াণে প্রধানমন্ত্রীর শোক প্রকাশ

প্রধানমন্ত্রী শ্রী নরেন্দ্র মোদী মেঘালয়ের প্রাক্তন রাজ্যপাল শ্রী এম এম জেকব-এর প্রয়াণে গভীর শোক প্রকাশ করেছেন। এক শোক বার্তায় প্রধানমন্ত্রী বলেছেন, “মেঘালয়ের প্রাক্তন রাজ্যপাল শ্রী এম এম জেকব-এর প্রয়ানে আমি অত্যন্ত দুঃখিত। একজন সাংসদ, মন্ত্রী ও রাজ্যপাল হিসাবে তিনি দেশের সেবায় উল্লেখযোগ্য আবদান রেখেছেন। কেরলের সার্বিক উন্নয়নে তিনি নিরন্তর কাজ করে গেছেন। দুঃখের এই মুহূর্তে তাঁর পরিবার ও শুভাকাঙ্খীদের প্রতি আমার সমবেদনা”।
এফআইজি ওয়ার্ল্ড চ্যালেঞ্জ প্রতিযোগিতার ভল্ট ইভেন্টে স্বর্ণ পদক জয়ের জন্য দীপা কর্মকারকে প্রধানমন্ত্রীর অভিনন্দন

প্রধানমন্ত্রী শ্রী নরেন্দ্র মোদী এফআইজি ওয়ার্ল্ড চ্যালেঞ্জ প্রতিযোগিতার ভল্ট ইভেন্টে স্বর্ণ পদক জেতায় দীপা কর্মকারকে অভিনন্দন জানিয়েছেন। এক বার্তায় প্রধানমন্ত্রী বলেছেন, “দীপা কর্মকারের সাফল্যে ভারত গর্বিত। তুরস্কের মার্সিনে এফআইজি ওয়ার্ল্ড চ্যালেঞ্জ প্রতিযোগিতার ভল্ট ইভেন্টে স্বর্ণপদক জয়ের জন্য তাঁকে অনেক অনেক অভিনন্দন। স্বর্ণপদক জয়ের এই সাফল্য তাঁর অনমনীয় ও হাল না ছাড়া মনোভাবের প্রকৃত দৃষ্টান্ত”। ……
প্রধানমন্ত্রী শ্রী মোদী সকাশে যুক্তরাজ্যের বিদেশ সচিব

যুক্তরাজ্যের বিদেশ ও কমনওয়েলথ বিষয় সংক্রান্ত বিদেশ সচিব মিঃ বরিস জনসন বুধবার এখানে এক সাক্ষাৎকারে মিলিত হন ভারতের প্রধানমন্ত্রী শ্রী নরেন্দ্র মোদীর সঙ্গে। সাক্ষাৎকারকালেপ্রধানমন্ত্রী শ্রী মোদী ২০১৫-র নভেম্বরে তাঁর যুক্তরাজ্য সফরের স্মৃতিচারণ করেন। ঐসময় বরিস জনসন-এর সঙ্গে তাঁর আলাপ-আলোচনার কথাও প্রসঙ্গত উল্লেখ করেন তিনি। সেইসময় মিঃ জনসন ছিলেন লন্ডনের মেয়র। বিদেশ সচিব পদে তাঁর নিয়োগের জন্য মিঃ বরিসজনসন’কে অভিনন্দিত করেন ভারতের প্রধানমন্ত্রী। শ্রী মোদীবলেন, ২০১৬-র নভেম্বর মাসে ব্রিটিশ প্রধানমন্ত্রী তেরেসা মে’র ভারত সফরেরপরিপ্রেক্ষিতে ভারত-যুক্তরাজ্য সম্পর্কের ভবিষ্যৎ রূপরেখার একটি কাঠামো প্রস্তুতকরা সম্ভব হয়েছে। বিজ্ঞান ওপ্রযুক্তি, অর্থ এবং প্রতিরক্ষা ও নিরাপত্তা সহ বিভিন্ন ক্ষেত্রে ভারত-যুক্তরাজ্যদ্বিপাক্ষিক সম্পর্কের অগ্রগতি ও সাফল্যের দিকগুলি তুলে ধরেন ভারতেরপ্রধানমন্ত্রী। এ বিষয়ে এ পর্যন্ত অর্জিত সাফল্যেরও তিনি বিশেষ প্রশংসা করেন। প্রধানমন্ত্রীবলেন যে, যে সমস্ত ভারতীয় কর্মসূত্রে যুক্তরাজ্যে বসবাস করছেন, তাঁরা দু’দেশেরসম্পর্ক নিবিড় করে তোলার ক্ষেত্রে এক বিশেষ সেতুবন্ধন রচনা করেছেন। দু’দেশেরজনসাধারণের মধ্যে সংযোগ ও যোগাযোগকে আরও বাড়িয়ে তোলার ক্ষেত্রেও সেখানকার ভারতীয়বংশোদ্ভূত অধিবাসীরা এক মূল চালিকাশক্তির ভূমিকা পালন করছেন বলে মনে করেন শ্রীনরেন্দ্র মোদী। এই নিবিড়সম্পর্ককে আরও শক্তিশালী করে তোলার লক্ষ্যে ভারত ও যুক্তরাজ্য একযোগে কাজ করে যাবেবলে আশা ব্যক্ত করেন ভারতের প্রধানমন্ত্রী।
অস্ট্রেলিয়ার প্রধানমন্ত্রীর সঙ্গে প্রধানমন্ত্রীরটেলিফোনে কথাবার্তা

প্রধানমন্ত্রী শ্রী নরেন্দ্র মোদী অস্ট্রেলিয়ার প্রধানমন্ত্রী শ্রী ম্যালকমটার্নবুল-কে রবিবার টেলিফোন করে তাঁকে দীপাবলির শুভেচ্ছা জ্ঞাপন করেন। প্রধানমন্ত্রী শ্রী মোদী এই সঙ্গেই অস্ট্রেলিয়ায় ভারতীয় বংশোদ্ভূত মনমিতআলিশার-এর সাম্প্রতিক নৃশংস হত্যার খবরে ভারতবাসীর উদ্বেগের কথাও তাঁকে জানান। অস্ট্রেলিয়ার প্রধানমন্ত্রী শ্রী টার্নবুল এই হত্যায় গভীর শোক প্রকাশ করেবলেন যে, বিষয়টি তদন্ত করে দেখা হচ্ছে। প্রধানমন্ত্রী অস্ট্রেলিয়ার প্রধানমন্ত্রী শ্রী টার্নবুল’কে আগামী বছর ভারতসফরে আসার জন্য পুনরয় আমন্ত্রণ জানান।
ভারত ও ফ্রান্সের মধ্যে নতুন ও পুনর্নবীকরণযোগ্য শক্তি ক্ষেত্রে প্রযুক্তিগত দ্বিপাক্ষিক সহযোগিতার লক্ষ্যে স্বাক্ষরিত সমঝোতাপত্রে মন্ত্রিসভার সায়

ভারত ও ফ্রান্সের মধ্যে নতুন ও পুনর্নবীকরণযোগ্য শক্তি ক্ষেত্রে প্রযুক্তিগত দ্বিপাক্ষিক সহযোগিতার লক্ষ্যে স্বাক্ষরিত সমঝোতাপত্র বা মউ-এ কেন্দ্রীয় মন্ত্রিসভার অনুমোদন মিলেছে। প্রধানমন্ত্রী শ্রী নরেন্দ্র মোদীর পৌরহিত্যে বৃহস্পতিবার (১০ই জানুয়ারি, ২০১৯) কেন্দ্রীয় মন্ত্রিসভার বৈঠকে এই সিদ্ধান্ত হয়। এই সমঝোতা স্বাক্ষরিত হওয়ার ফলে পারস্পরিক স্বার্থ, সমতা ও সুযোগ-সুবিধার ভিত্তিতে নতুন ও পুনর্নবীকরণযোগ্য শক্তি ক্ষেত্রে প্রযুক্তিগত দ্বিপাক্ষিক সহযোগিতার প্রসার তথা উৎসাহদানের জন্য দুই দেশের মধ্যে প্রাতিষ্ঠানিক ক্ষেত্রে সহযোগিতার সম্পর্ক গড়ে তোলা। প্রযুক্তিগত সহযোগিতার মধ্যে গবেষণামূলক যৌথ কর্মীগোষ্ঠী, পাইলট প্রকল্প, দক্ষতা বৃদ্ধি কর্মসূচি, অধ্যয়নের জন্য একে অপরের দেশ ভ্রমণ, কেস-স্টাডি সহ অভিজ্ঞতা বা বিশেষজ্ঞ আদান-প্রদানের মতো বিষয়গুলি রয়েছে। ভারত ও ফ্রান্সের মধ্যে দ্বিপাক্ষিক সহযোগিতাকে আরও মজবুত করতে এই সমঝোতাপত্র যথেষ্ট সহায়ক হবে বলে মনে করা হচ্ছে।
প্রধানমন্ত্রী টোকিও অলিম্পিকে বক্সিংয়ে ব্রোঞ্জ পদক জয়ী লাভলিনা বরগোহাঁইকে অভিনন্দন জানিয়েছেন

নতুন দিল্লি, ০৪ আগস্ট, ২০২১ প্রধানমন্ত্রী শ্রী নরেন্দ্র মোদী টোকিও অলিম্পিকে বক্সিংয়ে ব্রোঞ্জ পদক জয়ী লাভলিনা বরগোহাঁইকে অভিনন্দন জানিয়েছেন। প্রধানমন্ত্রী এও বলেছেন যে, তাঁর দৃঢ় প্রতিজ্ঞা ও সংকল্প সত্যিই প্রশংসনীয়। এক টুইট বার্তায় প্রধানমন্ত্রী বলেছেন," নিদারুণ লড়াই@ লাভলিনা বরগোহাঁই! বক্সিং রিংয়ে তাঁর সাফল্য বেশকিছু ভারতীয়কে অনুপ্রাণিত করেছে। তাঁর দৃঢ় প্রতিজ্ঞা এবং সংকল্প প্রশংসনীয়। ব্রোঞ্চ জেতার জন্য অভিনন্দন। তাঁর ভবিষ্যৎ প্রচেষ্টার জন্য শুভকামনা রইল।"
গ্রামীণ ডাক সেবকদের পারিশ্রমিক ও ভাতা সংশোধনের বিষয়টি অনুমোদিত হল কেন্দ্রীয় মন্ত্রিসভার বৈঠকে

ডাক দপ্তরে কর্মরত গ্রামীণ ডাক সেবকদের পারিশ্রমিকের কাঠামো ও ভাতা সংশোধনের একটি প্রস্তাব আজ অনুমোদিত হল প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে। ফলে উপকৃত হবেন ৩ লক্ষ ৭ হাজার গ্রামীণ ডাক সেবক। পারিশ্রমিকের কাঠামো সংশোধনের ফলে ২০১৮-১৯ অর্থ বছরে সরকারের ব্যয় হবে ১,২৫৭ কোটি ৭৫ লক্ষ টাকা। সংশোধন অনুসারে, টাইম রিলেটেড কন্টিনিউটি অ্যালাওয়েন্স (টিআরসিএ)-এর ধাপ ও কাঠামোকে আরও বাস্তবসম্মত করে তোলা হয়েছে। মোট গ্রামীণ ডাক সেবকদের নিয়ে আসা হয়েছে দুটি শ্রেণীতে – শাখা পোস্ট মাস্টার এবং সহায়ক শাখা পোস্ট মাস্টার। চার ঘন্টা এবং পাঁচ ঘন্টা কাজের জন্য শাখা পোস্ট মাস্টাররা টিআরসিএ বাবদ পাবেন যথাক্রমে ১২,০০০ টাকা ও ১৪,৫০০ টাকা। অন্যদিকে, চার ঘন্টা ও পাঁচ ঘন্টা কাজের জন্য সহায়ক শাখা পোস্ট মাস্টাদের টিআরসিএ বাবদ দেওয়া হবে যথাক্রমে ১০,০০০ টাকা এবং ১২,০০০ টাকা। কেন্দ্রীয় সরকারি কর্মীদের জন্য সময়ে সময়ে সংশোধিত মহার্ঘ ভাতা পাওয়ারও তাঁরা অধিকারী হবেন। এছাড়াও, এক্সগ্রাশিয়া বোনাসেরও ব্যবস্থা রাখা হয়েছে গ্রামীণ ডাক সেবকদের জন্য। স্থির হয়েছে যে ১লা জানুয়ারি, ২০১৬ থেকে সংশোধন প্রস্তাব কার্যকর হওয়ার দিন পর্যন্ত প্রাপ্য বকেয়া মোট অর্থও তাঁদের একটিমাত্র কিস্তিতে মিটিয়ে দেওয়া হবে। এছাড়াও, বার্ষিক ৩ শতাংশ হারে বর্ধিত পারিশ্রমিক পাওয়ার তাঁরা সুযোগ পাবেন প্রতি বছর ১লা জানুয়ারি অথবা ১লা জুলাইতে। সংশোধন প্রস্তাব অনুযায়ী, গ্রামীণ ডাক সেবকদের ঝুঁকিপূর্ণ কাজের জন্য একটি নতুন ভাতাও চালু করা হয়েছে। /…
ভিডিওকনফারেন্সের মাধ্যমে হরিদ্বারের উমিয়া ধাম আশ্রমের উদ্বোধন অনুষ্ঠানে ভাষণ দিলেনপ্রধানমন্ত্রী

হরিদ্বারেউমিয়া ধাম আশ্রমের উদ্বোধন উপলক্ষে ভিডিও কনফারেন্সের মাধ্যমে আজ এক জনসমাবেশেভাষণ দেন প্রধানমন্ত্রী। শ্রী মোদীবলেন, সমাজ সংস্কারের কাজেভারতের আধ্যাত্মিক প্রতিষ্ঠানগুলি এক একটি কেন্দ্র হয়েউঠেছে। পর্যটনকে ভারতের এক প্রাচীন ধারণা ছাড়াও আধ্যাত্মিক ঐতিহ্য বলে বর্ণনা করেনতিনি। প্রধানমন্ত্রী বলেন, যে আশ্রমটির আজ উদ্বোধন হচ্ছে, তা হরিদ্বারে আগতপূণ্যার্থীদের কল্যাণসাধন করবে। ভারতীয়সংস্কৃতির একটি অবিচ্ছেদ্য অঙ্গ হিসেবে ‘যাত্রা’র ধারণাটি উঠে এসেছে বলে মনে করেনপ্রধানমন্ত্রী। তিনি বলেন, ‘যাত্রা’র মাধ্যমে দেশের বিভিন্ন অংশের সঙ্গে আমরাপরিচিত হতে পারি। সুতরাং, এই ধারণাটির জন্ম না হলে ঐ স্থানগুলি হয়তো আমাদের দেখাইহত না। শ্রী মোদীবলেন, মা উমিয়ার ভক্তজন যে সমস্ত কর্মপ্রচেষ্টার সঙ্গে যুক্ত, তা বহু মানুষেরজীবনকেই স্পর্শ করেছে। লিঙ্গ সমতা সম্পর্কে সচেতনতারও প্রসার ঘটেছে এর ফলে। মেহ্‌সানাজেলার মহিলাদের বিশেষভাবে ধন্যবাদ জানিয়ে তিনি বলেন যে ‘বেটি বাঁচাও, বেটি পড়াও’বার্তাকে তাঁরা নানাদিকে ছড়িয়ে দিয়েছেন। মা উমিয়ারভক্তদের স্বচ্ছাগ্রহী হয়ে ওঠার জন্য আবেদন জানান প্রধানমন্ত্রী। তিনি বলেন, এর ফলেস্বচ্ছ ভারত মিশন আরও জোরদার হয়ে উঠবে। /
দক্ষতা উন্নয়নে পিপিপি মডেলে ভারতীয় প্রতিষ্ঠান তৈরিতে কেন্দ্রীয় মন্ত্রিসভার অনুমোদন

প্রধানমন্ত্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে দেশের বিভিন্ন স্থানে সরকারি-বেসরকারি অংশীদারিত্বে দক্ষতা বিষয়ক ভারতীয় প্রতিষ্ঠান তৈরিতে অনুমোদন দেওয়া হয়েছে। পরিকাঠামো এবং চাহিদা অনুযায়ী এই কেন্দ্রগুলি স্থাপন করা হবে। এই কেন্দ্রগুলি তৈরি হলে ভারতীয় অর্থনীতির মূল ক্ষেত্রগুলিকে আন্তর্জাতিক চ্যালেঞ্জ মোকাবিলায় উচ্চ মানের দক্ষতা প্রশিক্ষণ ও গবেষণার সুযোগ পাওয়া যাবে। সরকারি জমিতে বেসরকারি সহযোগিতায় এই প্রতিষ্ঠানগুলি নির্মিত হবে, যা থেকে প্রতিযোগিতার উপযোগী ও বিশেষজ্ঞ দক্ষ ব্যক্তি পাওয়া যাবে।
শিল্পোদ্যোগ সম্পর্কিত বিশ্ব শীর্ষ বৈঠক, ২০১৭ অনুষ্ঠিত হচ্ছে হায়দরাবাদে এ বছরের নভেম্বর মাসে  : এই প্রসঙ্গে প্রধানমন্ত্রীরট্যুইট বার্তা

শিল্পোদ্যোগ সম্পর্কিতবিশ্ব শীর্ষ বৈঠক অনুষ্ঠিত হতে চলেছে এ বছরের ২৮ থেকে ৩০ নভেম্বর অন্ধ্রপ্রদেশের হায়দরাবাদে। বৈঠকের যুগ্ম আয়োজক ভারত ও মার্কিন যুক্তরাষ্ট্র। এই প্রসঙ্গে কয়েকটি ট্যুইট বার্তায় প্রধানমন্ত্রী শ্রী নরেন্দ্র মোদী বলেছেন : “২০১৭-র ২৮থেকে ৩০ নভেম্বর হায়দরাবাদে অনুষ্ঠেয় শিল্পোদ্যোগ সম্পর্কিত বিশ্ব শীর্ষ বৈঠকযুগ্মভাবে আয়োজন করছে ভারত ও মার্কিন যুক্তরাষ্ট্র। শিল্পোদ্যোগীএবং স্টার্ট আপ কর্ণধারদের কাছে এই শীর্ষ বৈঠক এক বিশেষ সুযোগ এনে দেবে বিশ্বনেতৃবৃন্দের সঙ্গে মুখোমুখিআলোচনা ও মতবিনিময়ের লক্ষ্যে। মার্কিনপ্রতিনিধিদলের নেত্রী হিসেবে হায়দরাবাদের শিল্পোদ্যোগ সম্পর্কিত শীর্ষ বৈঠক,২০১৭-তে মিসেস ইভাঙ্কা ট্রাম্পের উপস্থিতির জন্য আমরা সাগ্রহে অপেক্ষা করে রয়েছি।” / …
জিএসটি হল পরিবর্তন তথা রূপান্তরের লক্ষ্যে টিম ইন্ডিয়ার এক বিরাট পদক্ষেপ- বললেন প্রধানমন্ত্রী

পণ্য ও পরিষেবা করকে (জিএসটি) টিম ইন্ডিয়ার এক বিরাট পদক্ষেপ ( A GreatStep by Team India) বলে বর্ণনা করেছেন প্রধানমন্ত্রী শ্রী নরেন্দ্র মোদী। তিনি আরও বলেছেন যে জিএসটি হল রূপান্তরের লক্ষ্যে এক বড় ধরনের পদক্ষেপ (A Great Step TowardsTransformation) । শুধু তাই নয় , জিএসটি-কে স্বচ্ছতার লক্ষ্যেও এক বিশেষ পদক্ষেপ ( A Great Step TowardsTransparency) বলে মনে করেন শ্রী নরেন্দ্র মোদী। সোমবার লোকসভায়জিএসটি বিলের ওপর বিতর্কে অংশগ্রহণ করে একথা বলেন প্রধানমন্ত্রী। ১৯৪২-এর৮ই অগাস্ট দিনটির কথা স্মরণ করে প্রধানমন্ত্রী বলেন, ওই বিশেষ দিনটিতে ভারত ছাড়োআন্দোলনের ডাক দিয়েছিলেন মহাত্মা গান্ধী। আর আজ অর্থা ৎ সোমবার কর নিয়ে ভয়ভীতির হাত থেকে মুক্তির লক্ষ্যে পথ চলা শুরু করল আমাদের দেশ। প্রধানমন্ত্রী আরওবলেন যে জিএসটি বিল দ্রুত পাশ হয়ে যাওয়ারঘটনাটি কোন রাজনৈতিক দল বা ক্ষমতার জয় নয়, বরং তা ভারতীয় গণতন্ত্রের জয়। জিএসটি-রওপর আলোচনা ও বিতর্কের সূত্র ধরে শ্রী মোদী বলেন যে জিএসটি বিল নিয়ে আলোচনার সময়তিনি আমন্ত্রণ জানিয়েছিলেন শ্রীমতী সোনিয়া গান্ধী এবং প্রাক্তন প্রধানমন্ত্রী ডঃমনমোহন সিং-কে মতবিনিময়ে অংশগ্রহণের জন্য। তাঁদের দুজনের মধ্যে একজন হলেন লোকসভাএবং অন্যজন রাজ্যসভার সাংসদ। রাষ্ট্রনীতি যে রাজনীতির অনেক ঊর্দ্ধে তা প্রমাণিতহয়েছে জিএসটি বিল সম্পর্কে সহমত সৃষ্টি হওয়ার ঘটনায়। তিনি আরও বলেন যে অভিন্নভারতের কন্ঠহারে রয়েছে রেল, সর্বভারতীয় সেবা ও পরিষেবা এবং ভারতনেট ও সাগরমালারমতো মণিমুক্তো। দেশের সেই রত্নহারেসংযোজিত হল আর একটি মুক্তো যার নাম জিএসটি। শ্রীমোদী বলেন, জিএসটি-র মাধ্যমে কর ব্যবস্হাকে আমরা এক ও অভিন্ন করে তুলতে আগ্রহী।নতুন ব্যবস্হায় ক্রেতা বা গ্রাহকের স্বার্থ ও ভূমিকাই হবে প্রধান। অর্থ,শ্রমশক্তি, যান্ত্রিক পদ্ধতি, পণ্য ও সময় হল বলিষ্ঠ অর্থনীতির কয়েকটি অনুষঙ্গ, আরজিএসটি হল সেই লক্ষ্যে উত্তরণের পথ বিশেষ । প্রধানমন্ত্রীবলেন, প্রকৃত তথ্য ও পরিসংখ্যান খুঁজে পেতে জিএসটি আমাদের নানাভাবে সাহায্য করবে,কারণ তা প্রযুক্তি নির্ভর ও প্রযুক্তি চালিত। ভোগ্যপণ্যের মূদ্রাস্ফীতিরকারণগুলিকে জিএসটি-র আওতার বাইরে রাখা হয়েছে। শুধু তাই নয়, কর সংগ্রহের ক্ষেত্রে জিএসটিযেমন দূর্নীতির মাত্রাকে অনেকাংশে কমিয়ে আনবে অন্যদিকে তেমনি কর সংগ্রহের ব্যয়ওউল্লেখযোগ্যভাবে হ্রাস পাবে। এমনকি ক্ষুদ্র ব্যবসা-বানিজ্যের ক্ষেত্রটিও বিশেষভাবেউপকৃত ও লাভবান হবে জিএসটি থেকে। অর্থাৎ জিএসটি চালু হলে তা যথেষ্ট আস্হা ওবিশ্বাসের কারণ হয়ে উঠবে ক্ষুদ্র উদ্যোগগুলির ক্ষেত্রে। দেশেরদরিদ্র সাধারণ মানুষ যাতে দারিদ্র্য কাটিয়ে উঠতে পারেন সেই লক্ষ্যে শিক্ষা ওঅর্থনীতির দিক থেকে দরিদ্রদের ক্ষমতায়নে তাঁর সরকার বিশেষভাবে আগ্রহী বলেও লোকসভায়প্রসঙ্গত উল্লেখ করেন শ্রী নরেন্দ্র মোদী।
মধ্যপ্রদেশের অমরকন্টকে   নর্মদা সেবাযাত্রার   সমাপ্তি অনুষ্ঠানের   কর্মসূচিতে   যোগ দিচ্ছেন প্রধানমন্ত্রী

মধ্যপ্রদেশের অমরকন্টকে নর্মদা সেবাযাত্রার সমাপ্তি অনুষ্ঠানের এক কর্মসূচিতে যোগ দেবেন প্রধানমন্ত্রী শ্রী নরেন্দ্র মোদী। এই উপলক্ষে এক বার্তায় রবিবার তিনি বলেছেন : “ মধ্যপ্রদেশের অমরকন্টকেনর্মদা সেবাযাত্রার সমাপ্তি উপলক্ষে আগামীকাল বিকেলে আয়োজিত এক কর্মসূচিতেঅংশগ্রহণের সুযোগ পেয়ে আমি আনন্দিত। নর্মদার সুরক্ষায় নর্মদা সেবাযাত্রা হল এক বিশেষ জনআন্দোলন যাএকইসঙ্গে পরিবেশ সুরক্ষার বার্তা-ও বহন করে । আগামীকাল মধ্যপ্রদেশে নর্মদা সেবা মিশনের সূচনা করব আমি যার বিশেষ প্রভাবপড়বে মধ্যপ্রদেশের পরিবেশের ওপর-ও। আপনারা সরাসরি মোবাইলে আগামীকাল নর্মদা সেবাযাত্রা কর্মসূচি প্রত্যক্ষ করতেপারবেন এখান গিয়ে https://t.co//…
প্রধানমন্ত্রী স্টার্টআপস্‌ সংস্থাগুলির প্রতিনিধিদের সঙ্গে ১৫ই জানুয়ারি মতবিনিময় করবেন

স্টার্টআপস্‌ সংস্থাগুলি ৬টি বিষয় প্রধানমন্ত্রীর কাছে উপস্থাপিত করবে দেশে স্টার্টআপ ব্যবস্থাপনাকে শক্তিশালী করতে প্রধানমন্ত্রীর উদ্যোগের অঙ্গ এই মতবিনিময় কর্মসূচি প্রধানমন্ত্রী শ্রী নরেন্দ্র মোদী ভিডিও কনফারেন্সের মাধ্যমে ১৫ই জানুয়ারি সকাল ১০টা ৩০ মিনিটে স্টার্টআপস্‌ বা নতুন শিল্পোদ্যোগীদের সঙ্গে মতবিনিময় করবেন। কৃষি, স্বাস্থ্য, শিল্পোদ্যোগ ব্যবস্থাপনা, মহাকাশ, চতুর্থ পর্যায়ের শিল্প, নিরাপত্তা, আর্থিক প্রযুক্তি, পরিবেশ সহ বিভিন্ন ক্ষেত্রের স্টার্টআপস্‌ সংস্থাগুলির প্রতিনিধিরা এই মতবিনিময় কর্মসূচিতে অংশগ্রহণ করবেন। তৃণমূল স্তর থেকে বিকশিত হওয়া, ডিএনএ – এর পরিবর্তন ঘটানো, স্থানীয় পণ্যকে আন্তর্জাতিক বাজারে পৌঁছে দেওয়া, ভবিষ্যৎ প্রযুক্তি, উৎপাদন ক্ষেত্রে শ্রেষ্ঠত্ব ও স্থিতিশীল উন্নয়ন – এই ৬টি বিষয়ের কার্যকর গোষ্ঠীর সদস্যরা মতবিনিময় করবেন। ১৫০টিরও বেশি স্টার্টআপস্‌ সংস্থা এই প্রক্রিয়ায় অংশ নেবে। মতবিনিময়ের জন্য প্রত্যেক গোষ্ঠীকে সময় নির্দিষ্ট করে দেওয়া হয়েছে। এই কর্মসূচির উদ্দেশ্য হ’ল, দেশে উদ্ভাবন শক্তিকে কাজে লাগিয়ে কিভাবে নতুন শিল্পোদ্যোগীরা জাতীয় চাহিদায় ভূমিকা নেবেন। আজাদি কা অমৃত মহোৎসবের অঙ্গ হিসাবে কেন্দ্রীয় শিল্প ও বাণিজ্য মন্ত্রকের শিল্পোৎসাহ ও অভ্যন্তরীণ বাণিজ্য দপ্তর ১০-১৬ই জানুয়ারি ‘সেলিব্রিটি ইনোভেশন ইকো সিস্টেম’ বিষয়ের উপর নানা অনুষ্ঠানের আয়োজন করেছে। স্টার্টআপ ইন্ডিয়া উদ্যোগের ষষ্ঠ বার্ষিকীতে এই প্রয়াস নেওয়া হয়েছে। প্রধানমন্ত্রী দৃঢ়ভাবে বিশ্বাস করেন, দেশের উন্নয়নে স্টার্টআপস্‌ সংস্থাগুলি যথেষ্ট অবদান রয়েছে। এই ভাবনার সঙ্গে সাযুজ্য রেখে ২০১৬ সালে স্টার্টআপ ইন্ডিয়া ফ্ল্যাগশিপ কর্মসূচির সূচনা হয়। স্টার্টআপ সংস্থাগুলির উন্নয়নের জন্য প্রয়োজনীয় পরিবেশ গড়ে তুলতে সরকার সচেষ্ট। এর প্রতিফলন দেশ জুড়ে অনুভূত হচ্ছে। এর ফলে, ভারতে ইউনিকর্নের প্রসার ঘটছে।
সার্বভৌম স্বর্ণ বন্ড প্রকল্পের নীতি-নির্দেশিকা সংশোধনের প্রস্তাবে অনুমোদন কেন্দ্রীয় মন্ত্রিসভার

প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে আজ সার্বভৌমস্বর্ণ বন্ড (এসজিবি) প্রকল্পের নীতি-নির্দেশিকা সংশোধনের প্রস্তাবটিতে অনুমোদন দেওয়া হয়। মন্ত্রিসভারএই সিদ্ধান্তক্রমে সার্বভৌম স্বর্ণ বন্ড প্রকল্পে দুটি পরিবর্তন কার্যকর হবে।একদিকে যেমন এই প্রকল্পকে আরও আকর্ষণীয় করে তুলতে এবং নির্দিষ্ট লক্ষ্যমাত্রাপূরণে আর্থিক লেনদেন সম্ভব করে তুলতে প্রকল্পটিতে সুনির্দিষ্ট কিছু পরিবর্তন আনাহয়েছে, অন্যদিকে তেমনই সোনা আমদানির ফলে দেশের অর্থনীতিতে যে বিশেষ চাপের সৃষ্টিহয় তা হ্রাস করতে ব্যবস্থা নেওয়া হয়েছে। এর ফলে, চলতি খাতের হিসাবে ঘাটতির পরিমাণওউল্লেখযোগ্যভাবে কমিয়ে আনা যাবে। প্রকল্পেঅন্য পরিবর্তনটি হল, বিভিন্ন সুদের হারে সার্বভৌম স্বর্ণ বন্ড প্রকল্পটি চালু করতেঅর্থ মন্ত্রককে কিছুটা নমনীয়তা দেওয়া হয়েছে । বিভিন্নধরনের বিনিয়োগকারীদের উপযোগী করে সাজিয়ে তুলতে বলা হয়েছে এই প্রকল্পটিকে। ব্যক্তিগতক্ষেত্রে এই স্বর্ণ বন্ড প্রকল্পে বিনিয়োগের মাত্রা একটি আর্থিক বছরে চারকিলোগ্রাম বৃদ্ধি করা হয়েছে। অবিভক্ত হিন্দু পরিবারগুলির ক্ষেত্রেও চার কিলোগ্রামকরে বিনিয়োগের মাত্রা কার্যকর হবে। অন্যদিকে, ট্রাস্ট বা ঐ ধরনের সংস্থাগুলিরক্ষেত্রে একটি আর্থিক বছরে বিনিয়োগের মাত্রা দাঁড়াবে ২০ কিলোগ্রামের মধ্যে। সার্বভৌমস্বর্ণ বন্ড প্রকল্পে বিনিয়োগের সর্বোচ্চ মাত্রা স্থির করা হবে প্রতিটি আর্থিকবছরে। স্বর্ণ বন্ড প্রকল্প যাতে সহজেই ভাঙানো যায় সেজন্য বাজারমুখী বিশেষ উদ্যোগওগ্রহণ করা হবে। দেশের বাণিজ্যিক ব্যাঙ্ক সহ এমএমটিসি-র মতো কেন্দ্রীয় সরকারিসংস্থাগুলির মাধ্যমে এই বাজার নিয়ন্ত্রণ করা হবে। প্রয়োজনে সরকার এজেন্টদেরকমিশনের মাত্রা বৃদ্ধির কথাও বিবেচনা করতে পারে। /
অভিন্ন পণ্য ও পরিষেবা কর অ্যাপিলেট ট্রাইব্যুনালের জাতীয় বেঞ্চ গঠনের প্রস্তাবে মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরহিত্যে বুধবার অনুষ্ঠিত কেন্দ্রীয় মন্ত্রিসভার বৈঠকে অভিন্ন পণ্য ও পরিষেবা কর অ্যাপিলেট ট্রাইব্যুনাল (জিএসটিএটি) – এর জাতীয় বেঞ্চ গঠনে অনুমতি মিলেছে। অ্যাপিলেট ট্রাইব্যুনালের এই জাতীয় বেঞ্চটি নতুন দিল্লিতে স্থাপিত হবে। অ্যাপিলেট ট্রাইব্যুনালের সভাপতিত্ব করবেন রাষ্ট্রপতি এবং ট্রাইব্যুনালের কেন্দ্রের একজন টেকনিক্যাল সদস্য এবং রাজ্যের পক্ষে একজন টেকনিক্যাল সদস্য থাকবেন। জিএসটি অ্যাপিলেট ট্রাইব্যুনালের জাতীয় বেঞ্চ গঠনে এককালীন খরচ ধরা হয়েছে ৯২ লক্ষ ৫০ হাজার টাকা এবং ট্রাইব্যুনালের কাজকর্ম পরিচালনা খাতে বার্ষিক খরচ হবে ৬ কোটি ৮৬ লক্ষ টাকা। জিএসটি অ্যাপিলেট ট্রাইব্যুনাল কেন্দ্র ও রাজ্যগুলির মধ্যে বিবাদ নিষ্পত্তির এক অভিন্ন মঞ্চ। কেন্দ্র ও রাজ্য জিএসটি আইনের আওতায় অ্যাপিলেট কর্তৃপক্ষের দেওয়া আদেশের বিরুদ্ধে অ্যাপিলেট ট্রাইব্যুনালে আবেদন করা যাবে। জিএসটি অ্যাপিলেট ট্রাইব্যুনাল এক অভিন্ন মঞ্চ হওয়ার দরুণ জিএসটি-র অধীন বিভিন্ন বিবাদের নিষ্পত্তির ক্ষেত্রে অভিন্নতা সুনিশ্চিত করবে, সেই সঙ্গে সারা দেশে জিএসটি রূপায়ণেও সামঞ্জস্য বজায় রাখবে।
দেশের কৃষক সাধারণের চাহিদাও উদ্বেগের বিষয়গুলি সম্পর্কে কেন্দ্রীয় সরকার পূর্ণ মাত্রায় সচেতন- বললেনপ্রধানমন্ত্রী

ই-নাম যোজনা কৃষকদের প্রভূতকল্যাণসাধন করেছে। এক উন্নততর বিপণন ব্যবস্হার সুযোগ পৌঁছে গেছে তাঁদের কাছে। রবিবারআমরেলি-র এক সহকার সম্মেলনে ভাষণদানকালে একথা বলেন প্রধানমন্ত্রী শ্রী নরেন্দ্রমোদী। সমবায় প্রচেষ্টার ক্ষেত্রে দেশের তরুণ-তরুণীরা যেভাবে নেতৃত্বদানের জন্যএগিয়ে আসছেন, তাতে বিশেষ আনন্দ প্রকাশ করেন তিনি। গুজরাটে তিনি মুখ্যমন্ত্রীথাকাকালীন সৌরাষ্ট্রের দুগ্ধোৎপাদন প্রকল্পগুলির কিভাবে বিকাশ ঘটে তারও প্রসঙ্গতঃস্মৃতিচারণ করেন প্রধানমন্ত্রী। মিষ্টি (মধু) বিপ্লব সৌরাষ্ট্রের জনসাধারণের জীবনযাত্রারক্ষেত্রে আমূল পরিবর্তন নিয়ে আসতে পারে বলে মন্তব্য করেন তিনি। শ্রীমোদী বলেন, দেশের কৃষক সাধারণের চাহিদা ও উদ্বেগের বিষয়গুলি সম্পর্কে কেন্দ্রীয়সরকার পূর্ণ মাত্রায় সচেতন। প্রধানমন্ত্রীএদিন আমরেলিতে এপিএমসি-র একটি নবনির্মিত বাজার চত্বরের-ও উদ্বোধন করেন। অমরডেয়ারী-র একটি নতুন প্রকল্প উদ্বোধনের পাশাপাশি একটি মধু উৎপাদন প্রকল্পেরওআনুষ্ঠানিক শিলান্যাস করেন তিনি। /…
শ্রম-নির্ভর উৎপাদন ক্ষেত্রে কর্মসংস্থানের সুযোগ সৃষ্টি এবং উৎপাদিতপণ্যের রপ্তানিতে উৎসাহ দিতে সংস্কার কর্মসূচির প্রস্তাবে সম্মতি কেন্দ্রীয়মন্ত্রিসভার

শ্রম-নির্ভর উৎপাদন ক্ষেত্রে কর্মসংস্থানের সুযোগ সৃষ্টি ও রপ্তানিবৃদ্ধির বিষয়গুলিকে উৎসাহদানের লক্ষ্যে প্রয়োজনীয় সংস্কারসাধনের প্রস্তাবে সম্মতিজানাল কেন্দ্রীয় মন্ত্রিসভা। বুধবার এখানে প্রধানমন্ত্রী শ্রী নরেন্দ্র মোদীনেতৃত্ব দেন এই বৈঠকটিতে। পোশাক উৎপাদন শিল্পে নির্দিষ্ট সময়সীমার মধ্যে ৬,০০৬ কোটি টাকার একটিপ্রকল্প রূপায়ণে ছাড়পত্র দেয় কেন্দ্রীয়মন্ত্রিসভা। ১১ লক্ষ ব্যক্তির প্রত্যক্ষ ও পরোক্ষ রুজি-রোজগারের বড় ধরনের সুযোগসৃষ্টি হবে এর আওতায়। ‘প্রধানমন্ত্রী পরিধান রোজগার প্রোৎসাহন যোজনা’টিও এর ফলেসম্প্রসারিত হওয়ার সুযোগ লাভ করল। সংস্কারমূলক উদ্যোগের একটি অংশ হিসেবে শ্রম আইন সংস্কারের প্রস্তাবটিওইতিবাচকভাবে বিবেচনা করেছে কেন্দ্রীয় মন্ত্রিসভা। ফলে, অতিরিক্ত কর্মসংস্থানেরসুযোগ সৃষ্টি এবং নির্মিত পোশাকের রপ্তানি বৃদ্ধির ক্ষেত্র সম্প্রসারণের পাশাপাশি,শ্রম-নির্ভর পোশাক শিল্পে উৎসাহের সঞ্চার ঘটবে বলে আশা করা হচ্ছে। /